A chatGPT szerepe a jövő munkaerő piacán

(Future market impacts of chatGPT) / Pitlik László, (Rácz Lívia, Sipos Péter, Váradi Dániel) – MY-X team

# Oktatásmódszertani alapelvek

A kompetencia-alapú oktatásban kép/hang-formában fel nem vett és publikussá nem tett vizsgáknak, klasszikus teszteknek, esszéknek nincs érdemi szerepe. A kompetencia-alapúság lényege a Hallgatók és oktatók kooperációi keretében közösen megoldott valódi problémák tudományos igényességű feltárása, naplózása, értelmezése. Minél nagyobb egy Hallgatói csoport (vö. 60+), annál több értelme van egységes elvek mentén együttműködni, hogy a Hallgatók az egymásnak adható impulzusokból is tudjanak okulni. Minden Hallgató egy belépő feladattal alapozza meg helyét és szerepét a közösségben (mintában): vö. Demo-interjú. A chatGPT valódi kompetenciának feltárása nyomán jutunk el tételesen a büfészak kifejezés tudományosan is megalapozott értelméhez: vö. [https://miau.my-x.hu/miau2009/index\_tki.php3?\_filterText0=\*b%C3%BCf%C3%A9szak](https://miau.my-x.hu/miau2009/index_tki.php3?_filterText0=*b%C3%BCf%C3%A9szak) A jövő diplomásának alapvető feladata a chatGPT (fejlődésének) ismerete, a kritikai képesség a chatGPT eredmények felismerésére és gyenge pontjainak feltárására, de még inkább a chatGPT gyenge pontjainak javítása kapcsán szükséges emberi kompetenciái fejlesztése. A jegy egy anonim, vagy névvel felvállalt egy vagy többszerzős, ténylegesen publikált esettanulmány (vö. képregény) létrehozása után jár (vö. feladatok/jegyadás). Az ajánlott irodalmak a MY-X intézményközi kutatócsoport eddigi eredményeit és természetesen a mások által publikált hasonló kísérletek eredményeit jelentik. A tantárgyi aktivitások szerves részét képezik a KJE MI-kutatóintézet (szociológiai, humánetológiai, közgazdasági, kommunikációs és informatikai fókuszú) munkájának…

[A tantárgy kreditértéke: 5. A szabadon választható tárgy bárki által felvehető. Az oktatás online formában történik TEAMS-meeting-ek formájában, ahol a Hallgatói interaktivitás fontos. Nem csak egyedi szerzőség, hanem társszerzőség (csoportmunka, Hallgató-Hallgató-interakció) is lehetséges. A Hallgató-oktató kooperáció kötelező. Csak a végeredmény számít, az odavezető út nem releváns (vö. jelenlét, ritmus).]

Mottó: amit az ember még saját, önálló, tervezett kísérlet formájában nem próbált ki (soha), arról nem érdemes/illik úm. csak mások tapasztalatainak szómágikus, szubjetív (át)értelmezgetése alapján nyilatkozgatni…

# Modulok, témák

* A mesterséges intelligenciák általános szerepe a munkaerőpiacon
* A chatGPT története, működésének logikája, verziói, működése
* Hallgatói demonstrációk a chatGPT sikeres és sikertelen bevonására (vö. művészet, matematika, filozófia, jog, közgazdaságtan, marketing, informatika, mérnöki tudományok, ökológia, stb.)
* Közös kritika a chatGPT működési eredményeit illetően (vö. <https://miau.my-x.hu/myx-free/index.php3?x=test1>)
* A chatGPT-megoldások ember/gép általi felismerésének problémái
* A chatGPT-megoldások gyengeségeinek ember általi javítását lehetővé tevő technikák
* Az emberi képességek (knuth-i) robotizálása (vö. [https://miau.my-x.hu/miau2009/index\_tki.php3?\_filterText0=\*knuth](https://miau.my-x.hu/miau2009/index_tki.php3?_filterText0=*knuth))
* Az ember-gép-kölcsönhatások (cyborg-lét) közgazdaságtana (vö. információs többletérték)
* A plágium és a szerzői jogok kapcsolata a chatGPT-megoldásokkal
* …Hallgatói javaslatok…

# Ajánlott irodalom

* <https://www.youtube.com/results?search_query=chatgpt+risks+chances>
* <https://miau.my-x.hu/miau2009/index.php3?x=e0>
* <https://www.google.com/search?q=chatGPT+site%3Amiau.my-x.hu>
* [https://miau.my-x.hu/miau2009/index\_tki.php3?\_filterText0=\*](https://miau.my-x.hu/miau2009/index_tki.php3?_filterText0=*)
* <https://miau.my-x.hu/mediawiki/index.php?title=Speci%C3%A1lis%3AKeres%C3%A9s&search=chatGPT&go=Menj>

# Demo-interjú

Kérdés1: miért választotta Ön ezt a tárgyat? – *„informatikai folyamatirányítás területen dolgozom, ez egy gyorsan fejlődő izgalmas terület, ami a szakdolgozat téma választása szempontjából is érdekes lehet”*

Kérdés2: mit vár a tárgytól? *„jobb rálátást a chatGPT felhasználási lehetőségeire, esetleg, hogy gazdasági szempontból milyen változásokat hozhat”*

Kérdés3: mire használta eddig (ha használta) a chatGPT-t? *„már kipróbáltam, mert kíváncsi voltam, hogy egy esetleges beadandó anyaggyűjtését mennyire tudja támogatni, vagy hátráltatni a használata”*

Kérdés4: milyen tapasztalatai voltak (ha voltak)? *„általánosságban pozitív a tapasztalatom, mert ha a kérdés jól van megfogalmazva, akkor viszonylag jól összeszedett koherens szöveget/magyarázatot kap az ember az adott témával kapcsolatban, viszont a kérdésre adott válaszok néha elnagyoltak, nem vizsgálják meg mélységeiben a kérdést”*

Kérdés5: miért nem használta, ha nem használta? „…”

Kérdés6: mások véleményeiből mit emelne ki a chatGPT-re vonatkozóan (+/-)? „*több cikket is olvastam a témával kapcsolatban, ahogy látom elég vegyes fogadtatása van a témának, például akadémiai körökben az USA-ban félnek a plágium veszélytől, hogy nem lesz megfelelő elméleti tudás a kért anyagról a tanulók körében, mások viszont nagy segítségnek látják, pont amiatt, hogy ez segít könnyebben feldolgozni az elméleti tudást, és fókuszálni az elmélet gyakorlati használatára, illetve lerövidítheti a szekunder kutatáshoz szükséges időt. Szintén érdekes téma, hogy ha az adott kulcsszavak alapján megírt beadandó, esszé, novella, mű a chatGPT felhasználásával készült, az mennyire a nyelvi mesterséges intelligencia és mennyire annak az embernek a munkája, aki a gép mögött ül és megadja a kulcsszavakat, kijavítja, átírja az egyes sorokat - szerintem ez elég ingoványos terület, főleg úgy, hogy az AI a szerzői joggal védett anyagokat is felhasználja a modellképzéseihez.”*

Kérdés7: s végül: Ön mit kérdezne még meg tőlem szerepcsere esetén? *„Mit gondol, hogy segítheti az ön tanulmányait a chatGPT használata?”*

*Forrás: „egyelőre Anonim Hallgató válaszai alapján”*

# Feladat-demo / jegyadás

Keressünk Hallgatónként legalább kettő racionális, de quasi véletlenszerű feladatot a Hallgató mindenkori szakmai, ill. egyéb élettapasztalatai mentén. Minden Hallgató egyszerre lesz a valós (munkahelyi) feladatkiadó (főnök), a végrehajtó (munkatárs), s az objektív megfigyelést jelentő minőségbiztosító is egyben. Az egyik feladat esetén azt kell belátni, hogy a chatGPT tényleg képes a megoldásra (inkl. miért), a másik esetben pedig azt, hogy nem (inkl. miért).

A jegyszerzés minimuma abból áll, hogy létrejön személyenként ez a két jól dokumentált eset, ahol a chatGPT-s (módosítatlanul rögzített) beszélgetéseket megfelelő Hallgatói/oktatói kommentárokon keresztül értelmezzük. Az így előálló dokumentáció (word-állomány korrektúrákkal vagy mediawiki-szócikk laptörténettel) anonim módon vagy a szerzők nevének megadása mellett publikálásra kerül.

A Hallgatói feladatok átfogó értelmezése részévé válik az ELTE 2023 őszére várható oktatáspedagógiai/oktatásmódszertani konferenciájának több, már befogadott előadás keretében is (vö. <https://miau.my-x.hu/miau2009/index.php3?x=e0&string=elte_20231025>).

# ChatGPT-kísérlet-tervek

MIAUWIKI: <https://miau.my-x.hu/mediawiki/index.php/ChatGPT_cyborg-etology_human-machine-interactions#K.C3.ADs.C3.A9rletek>